Diari Oficial de la Generalitat Valenciana


Sumari del DOGV 5234, del 05-04-2006 (2006/3404)

RESOLUCIÓ de 23 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a despeses de gestió i d'equipament i infraestructures per al Centre Especialitzat d'Alt Rendiment de Ciclisme en Pista a València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5234

Data del DOGV
:   05-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3404


Data del document
:   23-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * administració central
    * espectacle esportiu
    * instal·lació esportiva

RESOLUCIÓ de 23 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a despeses de gestió i d'equipament i infraestructures per al Centre Especialitzat d'Alt Rendiment de Ciclisme en Pista a València. [2006/3404]  
Subscrit, després de la tramitació prèvia reglamentària, entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme, el 29 de novembre de 2005, un Conveni de col·laboració per a despeses de gestió i d'equipament i infraestructures per al Centre Especialitzat d'Alt Rendiment de Ciclisme en Pista a València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0061/2006, i que figura com a annex d'esta resolució.  
València, 23 de març de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI DE COL·LABORACIÓ ENTRE EL CONSELL SUPERIOR D'ESPORTS, LA CONSELLERIA DE CULTURA, EDUCACIÓ I   
ESPORT DE LA GENERALITAT VALENCIANA, L'AJUNTAMENT   
DE VALÈNCIA I LA REIAL FEDERACIÓ ESPANYOLA DE CICLISME PER A DESPESES DE GESTIÓ I D'EQUIPAMENT I INFRAESTRUCTURES, PER AL CENTRE ESPECIALITZAT D'ALT RENDIMENT DE   
CICLISME EN PISTA A VALÈNCIA.  
Madrid, 29 de novembre de 2005  
Reunits  
D'una banda, el Sr. Jaime Lissavetzky Díez, secretari d'estat-president del Consell Superior d'Esports, que intervé en nom i representació de l'esmentat organisme, d'acord amb el Reial Decret 2.185/2004, de 25 de novembre, sobre estructura orgànica i funcions del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6 en relació amb la disposició addicional tretze de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú  
D'una altra banda, l'Hble. Sr. Alejandro Font de Mora Turón, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, que està especialment autoritzat per a la subscripció del present Conveni per Acord del Govern Valencià de data 25 de novembre de 2005, d'acord amb l'article 54.bis del Text Refós de la Llei d'Hisenda de la Generalitat Valenciana, segons redacció efectuada per l'article 12 de la Llei 3/96 de 30 de desembre de Mesures de Gestió i Organització de la Generalitat Valenciana i amb l'article 21 f) de la Llei 5/83, de 30 de desembre, de Govern Valencià.  
D'una altra banda, l'Excma. Sra. Rita Barberá Nolla, alcaldessa-presidenta de l'Ajuntament de València, en nom i representació d'este, autoritzada per a la subscripció del present conveni per Acord de la Junta de Govern Local de l'esmentada corporació, de data 21 d'octubre de 2005, en virtut de la delegació d'atribucions efectuada pel Ple de data 14 de juny de 2003 i assistida pel titular de l'òrgan de suport de la Junta de Govern Local, el Sr. Francisco Javier Vila Biosca.  
I d'una altra banda, el Sr. Fulgencio Sánchez Montesinos, president de la Reial Federació Espanyola de Ciclisme, en nom i representació de l'esmentada Federació, facultat per a este acte en virtut de la representació que li atorga l'article 26 dels estatuts de l'esmentada Federació.  
Actuant en virtut de les competències que cadascun exercix i legitimats per a la firma del conveni,  
Exposen  
I. El desenvolupament de l'esport ha entrat en un procés de tecnificació que exigix aplicar en tots els nivells i àmbits unes bases científiques i tècniques rigoroses.  
Per a arribar a crear una elit esportiva, és necessari disposar d'un context idoni per al desenvolupament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incidixen en la millora de les prestacions esportives.  
II. L'Administració General de l'Estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una Comunitat Autònoma.  
No obstant això, es consagra el principi de cooperació entre l'Estat i les comunitats autònomes en l'exercici de les respectives competències a fi d'aconseguir una major eficàcia en la coordinació interadministrativa i, amb això, una major eficàcia en la utilització conjunta dels fons públics en l'esport.  
L'objectiu prioritari de la Llei 10/1990, de 15 d'octubre, de l'Esport (BOE 10.10.1990), és el suport en tots els ordes, als esportistes d'alt nivell. Així ho recull l'article 6, apartat 1, de la mencionada Llei .L'esport d'alt nivell es considera d'interés per a l'Estat, en tant que constituïx un factor essencial en el desenvolupament esportiu, per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional.. I en l'apartat 2, .L'Administració General de l'Estat, en col·laboració amb les comunitats autònomes, quan procedisca, procurarà els mitjans necessaris per a la preparació tècnica i el suport científic i mèdic dels esportistes d'alt nivell, així com la seua incorporació al sistema educatiu i la seua plena integració social i professional..  
III. D'acord amb la Resolució de 17 de juny de 2002 del Consell Superior d'Esports, (BOE 166 de 12 de juliol de 2002) este Organisme podrà participar en el finançament dels Centres d'Alt Rendiment i els Centres Especialitzats d'Alt Rendiment la titularitat o la gestió dels quals corresponga a les comunitats autònomes, corporacions locals o altres entitats públiques, prèvia subscripció d'un conveni de col·laboració entre estes i l'entitat titular de la instal·lació, sempre que es troben classificats com a tals pel Consell Superior d'Esports.  
IV. El Centre Especialitzat d'Alt Rendiment de Ciclisme en Pista de València, situat a les instal·lacions del velòdrom Lluís Puig, propietat de l'Ajuntament de València, va ser qualificat com a tal per la mencionada resolució de 17 de juny de 2002 del Consell Superior d'Esports (BOE núm.166, de 12 de juliol de 2002).  
En l'àmbit de les respectives competències que la legislació vigent conferix al Consell Superior d'Esports, a la Generalitat Valenciana i a l'Ajuntament de València, les esmentades entitats estan interessades a col·laborar en el funcionament del Centre Especialitzat d'Alt Rendiment de Ciclisme.  
En conseqüència i per a regular l'esmentada col·laboració, les institucions firmants subscriuen el present acord que se subjectarà a les següents   
CLÀUSULES  
Primera. Objecte  
L'objecte del present conveni és regular la col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per al funcionament del Centre Especialitzat d'Alt Rendiment de Ciclisme en Pista amb la finalitat de desenvolupar en este la preparació i especialització de l'esportista d'alt nivell, d'acord amb la Resolució de 24 de gener de 2005 de la Presidència del Consell Superior d'Esports publicada en el BOE de data 18 de febrer de 2005, per la qual es convoquen ajudes, en règim de concurrència competitiva, per als Centres d'Alt Rendiment, i Centres Especialitzats per a l'any 2005.  
Segona. Actuacions que corresponen al Consell Superior d'Esports  
El Consell Superior d'Esports es compromet:  
A atorgar una subvenció a la Generalitat Valenciana per un import màxim de 81.000 euros, per a despeses ocasionades per la gestió i funcionament del CEAR i 27.045 euros destinats a inversions i equipament del Centre de conformitat amb la decisió adoptada per la Comissió creada per a l'estudi de la documentació presentada per les comunitats autònomes, per a ajudes a Centres d'Alt Rendiment i Especialitzats en la reunió de data 30 de març de 2005.  
Tercera. Actuacions que corresponen a la Conselleria de Cultura, Educació i Esport   
La Generalitat Valenciana es compromet:  
1. A contribuir a càrrec dels seus pressupostos, al finançament de les despeses d'explotació necessàries per a la prestació de servicis per part del Centre, a càrrec de l'aplicació pressupostària 45.44.15.913.31.1, codi de línia T3144000, per un import de 50.000 euros. Línia pressupostària nominativa que té com a beneficiària la Federació de Ciclisme de la Comunitat Valenciana.  
2. A destinar els fons aportats pel Consell Superior d'Esports a la finalitat prevista en la sol·licitud de subvenció, a fi de vetlar pel compliment dels criteris bàsics de funcionament del Centre.  
3. A justificar la inversió dels fons percebuts en els terminis i forma establits en l'article 19, apartats 1 i 2, de la Resolució de 24 de gener de 2005, per la qual es convoquen ajudes per als Centres d'Alt Rendiment, i Centres Especialitzats per a l'any 2005. Així mateix, assumirà les obligacions establides en l'apartat tres del mencionat article.  
4. Incloure la imatge institucional del Consell Superior d'Esports en aquelles instal·lacions o activitats per a les que haja rebut subvenció d'este Organisme.  
Quarta. Actuacions que corresponen a l'ajuntament de valència  
Per al funcionament del Centre Especialitzat d'Alt Rendiment de Ciclisme en Pista, l'Ajuntament de València posa a disposició de la Conselleria de Cultura, Educació i Esport, l'ús de les instal·lacions del velòdrom Lluís Puig que formen part del Centre.  
Quinta. Actuacions que corresponen a la Reial Federació Espanyola de Ciclisme.   
La Reial Federació Espanyola de Ciclisme contribuirà amb els mitjans necessaris per al desenvolupament tècnic i esportiu del ciclisme en les modalitats específiques de l'especialitat.  
Sexta. Finançament i pagament respecte de l'exercici 2005.  
Les despeses d'explotació i inversions necessàries per a la prestació de servicis per part del Centre, seran finançades per part del Consell Superior d'Esports d'acord amb la proposta següent:  
Despeses de gestió:  
. Aplicació pressupostària: 41-527.038-H.264-12   
. Quantia màxima: 81.000 euros.  
Despeses d'inversions:  
. Aplicació pressupostària: 04-336.448-M.638-80  
. Quantia màxima: 27.045 euros.  
El pagament de la subvenció atorgada pel Consell Superior d'Esports es farà efectiva a partir de la subscripció del present conveni, previ compliment dels requisits exigits per al pagament de subvencions per la normativa pressupostària estatal.  
Les subvencions a què es referix este Conveni queden subjectes al que establix la Llei 38/2003, de 17 de novembre, General de Subvencions. L'incompliment dels requisits i obligacions establides per a la concessió està sotmés a l'obligació de reintegrament, d'acord amb allò que s'ha regulat en l'article 37 de la mencionada Llei.  
Les aportacions de la Conselleria de Cultura, Educació i Esport s'efectuaran en concepte de subvenció a favor de la Federació de Ciclisme de la Comunitat Valenciana, per al finançament del programa de tecnificació de Ciclisme que es desenvolupa al Centre Especialitzat d'Alt Rendiment de Ciclisme de València. A este efecte, ambdós entitats subscriuran un conveni de col·laboració on es plasmaran .entre altres aspectes. la forma de lliurament de les subvencions i la forma i terminis de justificació, atenent el que disposa la Llei 38/2000 General de Subvencions i el Text Refós de la Llei d'Hisenda Pública de la Generalitat Valenciana.   
El pressupost de gestió del Centre per a l'exercici 2005 és aprovat de conformitat amb el Consell Superior d'Esports.  
Sèptima. Justificació  
Pel que fa a la justificació, esta es farà d'acord amb allò que s'ha indicat en la clàusula tercera, punt tres d'este conveni, sense perjuí d'allò que s'ha previst en l'apartat 4 de l'article 30 de la Llei 38/2003, de 17 de novembre, General de Subvencions.  
Octava. Comissió tècnica  
Per a l'aplicació, seguiment i desenvolupament del present conveni es crea una comissió tècnica, amb la següent composició, funcions i règim de funcionament:  
a) Composició:  
Estarà integrada per huit membres:  
. El director general d'Esports del CSD, o persona en qui delegue.  
. Un representant del CSD pertanyent a la Subdirecció General d'Alta Competició.  
. El secretari autonòmic d'Esport de la Generalitat Valenciana o persona en qui delegue.  
. El delegat d'Esports de l'Ajuntament de València, o persona en qui delegue.  
. El director del centre.  
. Un representant de la Reial Federació Espanyola de Ciclisme.  
. Un representant de la Federació de Ciclisme de la Comunitat Valenciana.  
. Un representant de la Delegació del Govern a la Comunitat Autònoma.  
La comissió tècnica podrà comptar amb l'assessorament de tècnics i especialistes per al millor compliment de les seues funcions.  
b) Seran funcions de la comissió tècnica les següents:  
. Proposar els objectius que perseguirà el centre.  
. Proposar les mesures necessàries per a la direcció i compliment dels objectius.  
. Realitzar el seguiment de les activitats del centre i dels esportistes allotjats en este.  
. Conéixer els programes d'inversió del centre.  
. Totes aquelles que es deriven del present conveni.  
c) Funcionament:  
La comissió tècnica es reunirà, com a mínim, dos vegades a l'any i totes les vegades que siga necessari a petició de qualsevol de les parts, i celebrarà les reunions a la seu del centre.  
Novena. Criteris de funcionament del centre.  
Els criteris bàsics de funcionament del centre, que hauran de recollir-se en les normes que el regulen, són els següents:  
. Les places del centre s'oferiran en funció de les previsions que s'establisquen amb les respectives federacions i de la capacitat del centre. L'oferta de les esmentades places es farà prioritàriament a les federacions espanyoles i, en cas d'existir vacants, a les federacions valencianes.  
. Les federacions esportives espanyoles i valencianes que utilitzen els servicis del centre hauran d'informar la comissió tècnica sobre la selecció dels tècnics i dels esportistes que puguen accedir al mateix.  
. El nivell d'utilització i ocupació del centre haurà de correspondre prioritàriament a activitats d'interés estatal propostes pel Consell Superior d'Esports.  
Les federacions esportives que realitzen activitats al centre, tant amb esportistes residents com en activitats temporals, aportaran a càrrec seu la contractació dels tècnics necessaris per a les activitats que estes planifiquen. Així mateix, se sotmetran a les normes de règim intern del centre.  
Deu. Duració.  
El present conveni entrarà en vigor l'endemà de la seua firma per les parts. A partir de la seua subscripció, la vigència s'estén fins al 31 de desembre de 2005.  
Onze. Resolució.  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haja sigut detectat.  
Dotze.naturalesa.  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciós Administrativa.  
I com a mostra de conformitat, les parts subscriuen el present conveni en quatriplicat versió i a un sol efecte, al lloc i en la data indicats en l'encapçalament.  
El secretari d'EstaT, president del Consell Superior d'Esports: Jaime Lissavetzky Díez  
El conseller de Cultura, Educació i Esport: Alejandro Font de Mora Turón  
L'alcaldessa de València: Rita Barberá Nolla  
Davant meu, el titular de l'organ de suport: Francisco Javier Vila Biosca  
El president de la Reial Federació Espanyola de Ciclisme: Fulgencio Sánchez Montesinos